स्वस्थ रहने के लिए जरूरी है खून की कमी न होने दें
भास्कर संवाददाता | पाटी/बड़वानी
क्षेत्र में 50 प्रतिशत से अधिक महिलाओं और किशोरी बालिकाओं में खून की कमी की समस्या है। यदि समय रहते इस समस्या का निराकरण नहीं किया गया तो इसके गंभीर परिणाम भुगतने पड़ते हैं। खून की कमी वाली महिलाओं को प्रसव के दौरान जच्चा और बच्चा दोनों को खतरा हो सकता है। किशोरी बालिकाओं में खून की कमी की समस्या के निराकरण के लिए योजनाएं संचालित की जा रही है। इनका लाभ हितग्राहियों को जरूर उठाना चाहिए।
गुरुवार को पाटी विकासखंड मुख्यालय पर सूचना और प्रसारण मंत्रालय के क्षेत्रीय प्रचार निदेशालय (डीएफपी) इंदौर ने स्वास्थ्य व महिला एवं बाल विकास विभाग के सहयोग से मातृ, शिशु स्वास्थ्य व मिशन इंद्रधनुष विषय पर जन जागरुकता कार्यक्रम हुआ। इसमें जिला चिकित्सा अधिकारी डॉ. सुरेखा जमरे ने जानकारी दी। जनपद पंचायत पाटी की अध्यक्ष सायनाबाई पाण्डू सोलंकी कार्यक्रम की मुख्य अतिथि थी। कार्यक्रम में जनपद प्रतिनिधि पाण्डू सोलंकी, डॉ. एसएस बारेला, डॉ. नरेंद्र नरगेस, डॉ. अरविंद पाटीदार, डॉ. प्रतापसिंह पटेल, सुरलाभाई पटेल, डीएफपी इंदौर के सहायक निदेशक मधुकर पवार विशेष रूप से मौजूद रहे।
कार्यक्रम को संबोधित करते स्वास्थ्य अधिकारी।
लगातार प्रयास से सब कुछ संभव है
डॉ. जमरे ने कहा कि जिस तरह लगातार प्रयास से पोलियो खत्म किया गया है। उसी तरह संपूर्ण टीकाकरण और पोषण आहार से खून की कमी, कुपोषण, कम वजन के शिशुओं का जन्म के साथ मातृ एवं शिशु मृत्यु दर को कम करने में सफल हो सकेंगे। आदिवासी क्षेत्रों में पलायन की समस्या का जिक्र करते हुए डॉ. जमरे ने सलाह दी कि जब भी वे काम की तलाश में यहां से अन्य स्थानों पर जाएं तो टीकाकरण कार्ड जरूर साथ रखें। निश्चित समय पर टीका जरूर लगवाएं। डॉ. बारेला ने स्थानीय भाषा में ग्रामीणों को समझाया कि गर्भ का पता चलते ही आंगनवाड़ी केंद्र में पंजीयन करवाकर खून की जांच करवाएं। साथ ही टीका लगवाएं। खून की कमी हो तो आयरन की गोलियां खाएं।
hin_Deva mai_Deva hin_Deva awa_Deva hin_Deva hin_Deva hin_Deva